“สมพล ฤกษ์วิบูลย์ศรี” ทิ้งหุ้น JCKH สัปดาห์เดียวกว่า 6%
"สมพล ฤกษ์วิบูลย์ศรี" ผู้ถือหุ้นใหญ่อันดับ 1 ของ JCKH สัปดาห์เดียวทิ้งหุ้น 6.6% เหลือถือ 4%
21 พ.ค. 2561

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท เจซีเค ฮอสพิทอลลิตี้ จำกัด (มหาชน) หรือ JCKH โดย นายสมพล ฤกษ์วิบูลย์ศรี ซึ่งเป็นการจำหน่ายเมื่อวันที่ 16 พ.ค.2561 จำนวนหลักทรัพย์ที่จำหน่ายคิดเป็น 5.22% และส่งผลให้จำนวนหลักทรัพย์ภายหลังการจำหน่ายคิดเป็น 4.09% ของสิทธิออกเสียงทั้งหมดของกิจการ
ทั้งนี้เมื่อวันที่ 16 ม.ค.2561 มีรายงานการขายหุ้น JCKH โดย นายสมพล ฤกษ์วิบูลย์ศรี ซึ่งเป็นการจำหน่ายเมื่อวันที่ 14 พ.ค.2561 จำนวนหลักทรัพย์ที่จำหน่ายคิดเป็น 1.38% และส่งผลให้จำนวนหลักทรัพย์ภายหลังการจำหน่ายคิดเป็น 9.31% ของสิทธิออกเสียงทั้งหมดของกิจการ จึงเท่ากับว่าภายในระยะเวลาเพียง 1 สัปดาห์ นายสมพล ฤกษ์วิบูลย์ศรี ได้จำหน่ายหุ้น JCKH คิดเป็น 6.6%
โดยข้อมูลผู้ถือหุ้น ณ วันที่ 16 มี.ค.2561 นายสมพล ฤกษ์วิบูลย์ศรี เป็นผู้ถือหุ้นรายใหญ่อันดับ 1 ของ JCKH ถือหุ้นอยู่ทั้งหมด 116,400,000 หุ้น หรือ 23.89%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 16/03/2561)
อนึ่ง บริษัท เจซีเค ฮอสพิทอลลิตี้ จำกัด (มหาชน) หรือ JCKH เปลี่ยนชื่อมาจาก บริษัท ฮอท พอท จำกัด (มหาชน) หรือ HOTPOT โดยมีผลตั้งแต่เมื่อวันที่ 16 พ.ค.61